มันนี่ทูเดย์
อลิอันซ์ฯ ไม่หวั่นหุ้นร่วง
29 ต.ค. 2565

อลิอันซ์ฯ ไม่หวั่นหุ้นร่วง
นายไบรอัน สมิธ กรรมการผู้จัดการใหญ่ บริษัท อลิอันซ์ อยุธยา ประกันชีวิต เปิดเผยว่า ตลาดหุ้นไทยปรับตัวลดลงแรงในช่วงนี้ ไม่ส่งผลกระทบต่อเงินที่จะต้องคืนลูกค้าตามสัญญา เพราะบริษัทมีการลงทุนในพันธบัตร อสังหาริมทรัพย์ รวมถึงสินทรัพย์อื่นๆ ระยะยาวตั้งแต่ 10 ปี ถึง 50 ปีสอดคล้องกับเงินออมของลูกค้า และเงินที่ลูกค้าออมเพื่อเกษียณอายุ ซึ่งทางกลุ่มอลิอันซ์ยังมองไทยเป็นประเทศหลักสำคัญที่เน้นลงทุนในระยะยาว เพราะเชื่อมั่นในเศรษฐกิจระยะยาว
แคมเปญแจกทอง
"เราลงทุนในหุ้นไม่ถึง 3% ของเงินลงทุนทั้งหมดที่มีอยู่ 1.15 แสนล้านบาท หุ้นที่ตกในช่วงนี้ไม่กระทบต่อเงินออมลูกค้า และฐานะของบริษัท จะเห็นว่าในรอบ 100 ปีบริษัทประกันชีวิตจะไม่ค่อยได้รับผลกระทบจากการที่หุ้นตกแรงๆ หรือหุ้นผันผวนหนักเพราะเราลงทุนระยะยาวมากๆ"นายสมิธ กล่าว
นายสมิธ กล่าวว่า โดยบริษัทได้นำโครงการสอนการออมเงินให้กับเยาวชนที่เยอรมันเข้ามาทำในไทยผ่านโครงการไทยแลนด์ เอนิเมชั่น คอนเทสต์ ปี 7 หัวข้อ"เงินออมหายไป ทำอย่างไรให้กลับมา"ที่จะให้ความรู้เรื่องการบริหารเงินให้เกิดความคุ้มค่า และเรียนรู้การออมเงินที่มีหลายประเภท
สำหรับ ประกันชีวิตเป็นเรื่องการออมระยะยาว คุ้มครองชีวิต และสุขภาพ เป็นโอกาศที่ดีในการเรียนรู้ความแตกต่างของการออม
ขณะที่ หุ้นก็เป็นการออมอย่างหนึ่ง ที่มีการเก็งกำไร และมีการคาดการณ์เข้าไปเกี่บวข้อง จึงมีการเปรียบเทียบว่าคล้ายการพนัน และการออมเป็นเงินสด ความเสี่ยงจะแตกต่างกัน
อย่างไรก็ตาม บริษัทไม่มีแผนที่จะปรับกลยุทธการลงทุนในหุ้นช่วงนี้ เพราะมองว่าเป็นเพียงการปรับตัวระยะสั้น ซึ่งธุรกิจประกันชีวิตจะวางแผนการลงทุนล่วงหน้าเป็นปี จึงจะตัดสินใจเพื่อความมั่นคงในระยะยาว แต่ก็ส่งผลดีให้ประชาชนหันมาตระหนักถึงการออมเพื่อความคุ้มครองระยะยาว
"คิดว่าปีนี้เป็นอีกปีที่ประชาชนจะหันมาซื้อประกัชีวิตมากที่สุดอีกปีหนึ่ง เพราะช่วงที่ผ่านมีการเติบโตอย่างเข้มแข็ง"นายสมิธ กล่าว
นายพงษ์อนันต์ ธณัติไตร ประธานคณะเจ้าหน้าที่ด้านเครือข่ายการขาย ธนาคารกรุงศรีอยุธยา เปิดเผยว่า ธนาคารได้ร่วมมือกับเวสเทิร์น ยูเนี่ยน เปิดตัว “แคมเปญลุ้นทองทุกวัน” เพื่อมอบสร้อยคอทองคำหนัก 1 สลึงวันละ 2 เส้น ทุกวัน ให้กับลูกค้าที่มาใช้บริการรับโอนเงินระหว่างประเทศผ่านระบบกรุงศรี เวสเทิร์น ยูเนี่ยน ตั้งแต่วันนี้ถึง 31 ก.ค.นี้ ซึ่งเป็นส่วนหนึ่งของกิจกรรมทางการตลาด และการส่งเสริมคุณภาพบริการที่กรุงศรีได้ทำมาอย่างต่อเนื่อง
เพื่อให้สอดคล้องกับแนวคิดทางการตลาด กรุงศรีเรื่องเงิน เรื่องง่าย “แคมเปญลุ้นทองทุกวัน จัดขึ้นมาเพื่อขอบคุณลูกค้า รวมถึงกระตุ้นให้ลูกค้าใหม่ ได้หันมาใช้บริการรับโอนเงินระหว่างประเทศ ผ่านระบบกรุงศรี เวสเทิร์น ยูเนี่ยน ซึ่งจะเป็นประโยชน์อย่างมากกับผู้ประกอบการเอสเอ็มอี หรือผู้ที่ทำธุรกิจซื้อขายผ่านอินเตอร์เน็ต ชาวต่างชาติที่มาทำงานเมืองไทย รวมถึงคนไทยที่มีครอบครัวอยู่ในต่างประเทศ เพราะเป็นระบบที่มีความสะดวก รวดเร็ว และมีความปลอดภัยขั้นสูง” 
แคมเปญลุ้นทองทุกวันเป็นการจับรางวัลเพื่อมอบสร้อยคอทองคำหนัก 1 สลึง ทุกวัน วันละ 2 เส้น ให้กับลูกค้าที่ทำรายการ รับโอนเงินผ่านระบบกรุงศรี เวสเทิร์น ยูเนี่ยน ตั้งแต่วันนี้ถึง 31 กรกฎาคม 2556 และวันสุดท้ายจะมอบสร้อยคอทองคำหนัก 1 บาท จำนวน 3 รางวัล รวมสร้อยคอทองคำทั้งหมด 125 เส้น มูลค่ากว่า 7 แสนบาท ลูกค้าทุกคนที่ใช้บริการจะได้รับสิทธิเข้าร่วมจับรางวัลทันที โดยไม่ต้องลงทะเบียน หรือส่ง SMS ใดๆ 
ทั้งสิ้น